Galebova krila
<s>Galebova krila, spomenik u Podgori podignut 1962. u čast poginulih i stradalih pomoraca i mornara boraca u Drugom svjetskom ratu.</s><s>Djelo je kipara Rajka Radovića.</s><s>U nazočnosti jugoslavenskoga predsjednika J. Broza - Tita svečano je otkriven na Dan mornarice, 10.</s><s>IX. 1962. u povodu dvadesete godišnjice osnivanja partizanske mornarice, zametka Jugoslavenske ratne mornarice.</s><s>Monumentalni spomenik visok 32 m predstavlja uspravno krilo što simbolizira let do pobjede, a prelomljeno pale mornare u borbi za slobodu.</s><s>Na prednjoj, prilaznoj strani spomeničkoga postamenta postavljena su dva reljefa što prikazuju, na lijevoj strani, partizansku mornaricu 1942. i, na desnoj strani, Jugoslavensku ratnu mornaricu 1962.</s><s>Neposredno uz spomenik izgrađen je amfiteatar na čijem se zidu nalazi ploča s ispisanim stihom J. Kaštelana: »Stani, slušaj živu legendu slobode / koju more govori / pod kamenim Biokovom / more neumorno, more duboko«.</s><s>U ožujku 1972. spomenički kompleks je registriran kao kulturno dobro i upisan u registar nepokretnih spomenika kulture Regionalnoga zavoda za zaštitu spomenika kulture u Splitu.</s><s>Teže je oštećen 1990-ih kada je u dva navrata bio izvršen pokušaj njegova rušenja.</s>

<s>Vidi još</s>

<s>partizanska ratna mornarica
 Dan ratne mornarice, pomorstva i riječnog brodarstva Jugoslavije</s>

<s>Izvori</s>

<s>Eksterni linkovi</s>

<s>Podgora Spomenik
 PODGORA – Galebja krila – galerija slika</s>

<s>Spomenici Narodnooslobodilačke borbe u Hrvatskoj
Jugoslavenska ratna mornarica</s>

